ECOEMBES premia a Alboraia amb orxata gratis a les persones que es registren en l'app RECICLOS
10 de Gener de 2023

Ecoembes continua treballant al costat de l'Ajuntament d'Alboraia en la seua labor de conscienciació al voltant del reciclatge. L'organització mediambiental sense ànim de lucre acaba d'arrancar a Alboraia la seua nova campanya RECICLOS, en col·laboració amb la Generalitat Valenciana i l'Ajuntament, una iniciativa que estarà activa fins al 12 de febrer.

Durant aquest mes, un grup d'informadors ambientals d'Ecoembes recorrerà Alboraia amb la finalitat d'informar els veïns i veïnes sobre els avantatges de registrar-se en l'aplicació RECICLOS. Aquesta app està creada amb la finalitat de fomentar el reciclatge de manera transversal en tota la societat. A través del reciclatge de llandes i botelles de plàstic que es comptabilitzen en l'app, els usuaris reben punts canviables per premis o donacions socials i/o mediambientals.

Els informadors, que arribaran fins a la zona residencial de Port Saplaya i a la platja de la Patacona, explicaran a la ciutadania els beneficis que implica l'ús d'aquesta app tant per al medi ambient com per al mateix usuari. A més, aquesta nova campanya sorgix en col·laboració amb Món Orxata. Entre el 9 i el 15 de gener, un carro de l'empresa productora d'orxata fresca premiarà amb un got d'orxata gratis als qui descarreguen en el seu telèfon mòbil l'aplicació RECICLES.

Les ubicacions del carro són:

Dilluns 9 : Alboraia Centre

Dimarts 10: Mercat ambulant carrer Rei Don Jaime

Jueves 12: Mercat ambulant carrer Cervantes

Sábado 14 : Port Saplaya

Diumenge 15: Patacona

RECICLOS, una app innovadora

La meta d'Ecoembes amb aquesta campanya és continuar sumant registres. L'entitat dedica tots els seus esforços a buscar solucions productives més sostenibles que trenquen amb les dinàmiques productives i extractives tradicionals. Constantment s'uneixen a diferents empreses per a buscar alternatives innovadores que reduïsquen el màxim possible l'impacte ambiental.

Des de 1996, Ecoembes ajuda a impulsar la consciència mediambiental, fomentant que el reciclatge es convertisca en un hàbit diari per a la ciutadania al complet. Conjumina esforços al costat de ciutadans, empreses i entitats públiques; sempre amb aqueix objectiu en ment.

L'aplicació RECICLOS és l'última d'aquestes idees innovadores desenvolupades per Ecoembes. Durant mesos, l'organització ha desplegat diversitat de contenidors intel·ligents per diferents localitats. Aquests contenidors identifiquen el producte a reciclar i retornen als usuaris una sèrie de punts a canvi de l'envàs escanejat a través de l'app.

Els contenidors tradicionals també han sigut adaptats a aquest sistema per mitjà d'etiquetes en les quals es pot llegir el QR amb el qual es realitza l'acció. Per tant, RECICLOS és una campanya a l'abast de tot el món. Es tracta d'un sistema molt fàcil d'utilitzar i que, per primera vegada, premia a qui recicla amb obsequis com a patinets elèctrics, bicicletes o telèfons.

La importància de reciclar

La fi última de RECICLOS és fer veure a la ciutadania que reciclar és una acció molt beneficiosa per al medi ambient. Comporta estalviar matèries primeres, energia i aigua, i ajuda a reduir les emissions de gasos d'efecte d'hivernacle. A més, genera nous llocs de treball i fa créixer el teixit industrial.

En 2020 es va evitar l'emissió d'1,67 milions de tones de CO₂ a l'atmosfera gràcies al reciclatge, quantitat equivalent al que emeten les calefaccions de 800.000 persones durant un any. No sols això, sinó que també es van estalviar 20,29 milions de m³ d'aigua i 6,37 milions de Mwh d'energia.